Shelly-Ann Fraser-Pryce

**Shelly-Ann Fraser-Pryce** (o.s. **Fraser**, s. 27. joulukuuta 1986 Kingston, Jamaika) on jamaikalainen pikajuoksija. Hän on kolminkertainen olympiavoittaja, ja hänellä on ulkoradoilta kymmenen maailmanmestaruutta ja sisäradoilta yksi.

Fraser-Pryce juoksi Osakan MM-kilpailuissa alkuerissä Jamaikan 4&nbsp;×&nbsp;100 metrin viestijoukkueessa, joka sai lopulta hopeaa. Hän voitti Pekingin olympialaisissa 2008 kultaa 100&nbsp;metrin juoksussa tuloksella 10,78&nbsp;s. Jamaika saavutti kilpailussa kolmoisvoiton.  hän voitti 100&nbsp;metriä ajalla 10,94&nbsp;s. Berliinin MM-kilpailuissa 2009 hän voitti 100 metrin maailmanmestaruuden silloisella Jamaikan ennätysajalla 10,73&nbsp;s. Hän on Gail Deversin jälkeen toinen naispikajuoksija, joka on voittanut sekä olympia- että MM-kultaa 100 metrillä. 4&nbsp;×&nbsp;100 metrin viestissä hän juoksi toisen osuuden Jamaikan voittaessa kultaa ajalla 42,06&nbsp;s.  hän sijoittui 100&nbsp;metrillä toiseksi ajalla 10,89&nbsp;s.

Fraser-Pryce antoi positiivisen dopingnäytteen Shanghain Timanttiliigan kilpailun yhteydessä 23. toukokuuta 2010. Kyseessä ei kuitenkaan ollut suoritusta parantava aine, vaan Fraserin taustajoukkojen mukaan juoksijalle oli annettu lääkitystä hammaskipuun. IAAF määräsi hänelle puolen vuoden kilpailukiellon, joka päättyi 7. tammikuuta 2011. Daegun MM-kilpailuissa 2011 hän sijoittui 100 metrillä neljänneksi. Pikaviestissä hän juoksi avausosuuden toiseksi sijoittuneessa ja Jamaikan ennätyksen 41,70&nbsp;s juosseessa joukkueessa.

Fraser-Pryce voitti Lontoossa 2012 toistamiseen olympiakultaa 100 metrillä ajalla 10,75. 200 metrillä hän sai hopeaa ennätyksellään 22,09. Pikaviestissä hän juoksi avausosuuden Jamaikan saadessa hopeaa maansa ennätysajalla 41,41. Moskovan MM-kilpailuissa 2013 hän voitti kultaa 100 metrillä ajalla 10,71, 200 metrillä ajalla 22,17 sekä pikaviestissä, jossa hän juoksi ankkuriosuuden Jamaikan joukkueessa. Hän voitti sisäratojen maailmanmestaruuden 60 metrin juoksussa Sopotissa 2014 ennätyksellään 6,98. IAAF World Relays -kilpailuissa hän saavutti samana vuonna pronssia 4&nbsp;×&nbsp;200 metrin viestissä. Glasgow'n Kansainyhteisön kisoissa 2014 hän sai kultaa pikaviestissä. Pekingin MM-kilpailuissa 2015 Fraser-Pryce voitti 100 metrin juoksun ajalla 10,76 ja juoksi ankkuriosuuden kultaa voittaneessa Jamaikan pikaviestijoukkueessa. Rio de Janeiron olympialaisissa 2016 hän saavutti pronssia 100 metrillä ajalla 10,86 ja juoksi ankkuriosuuden Jamaikan hopeajoukkueessa 4&nbsp;×&nbsp;100 metrin viestissä. 

Fraser-Pryce saavutti IAAF World Relays -kilpailuissa 2019 pronssia 4&nbsp;×&nbsp;200&nbsp;metrin viestissä. Liman Pan-Amerikan kisoissa hän voitti kultaa 200 metrillä ajalla 22,43. Dohan MM-kilpailuissa 2019 Fraser-Pryce voitti 100 metrin juoksun ajalla 10,71 ja juoksi kultaa voittaneessa Jamaikan pikaviestijoukkueessa. Vuodelle 2021 siirretyissä Tokion olympialaisissa hän saavutti 100 metrillä hopeaa ajalla 10,74 Jamaikan ottaessa kolmoisvoiton. 200 metrillä hän sijoittui neljänneksi ajalla 21,94. Lisäksi hän juoksi kolmannen osuuden Jamaikan pikaviestijoukkueessa, joka voitti kultaa maan ennätysajalla 41,02. Eugenen MM-kilpailuissa 2022 Fraser-Pryce voitti 100 metrillä maailmanmestaruuden ajalla 10,67 ja saavutti 200 metrillä hopeaa ajalla 21,81. Hän sai hopeaa myös pikaviestistä. Budapestin MM-kilpailuissa 2023 hän saavutti 100 metrillä pronssia ajalla 10,77. Samoista kilpailuista Fraser-Pryce voitti hopeaa Jamaikan 4 x 100 metrin pikaviestijoukkueessa. Pariisin olympialaisissa 2024 hän selvietyi 100 metrin välierään, muttei osallistunut siihen. Tokion MM-kilpailuissa 2025 hän sijoittui 100 metrillä kuudenneksi ja juoksi avausosuuden hopeaa saaneessa Jamaikan pikaviestijoukkueessa.

Fraser-Prycen ennätys 100&nbsp;metrillä on 10,60&nbsp;s elokuulta 2021 ja 200&nbsp;metrillä 21,79&nbsp;s saman vuoden kesäkuulta. Hän on voittanut Jamaikan-mestaruuden 100 metrillä 2009, 2012, 2015 ja 2021 sekä 200 metrillä 2012, 2013 ja 2021.

Shelly-Ann Fraser avioitui tammikuussa 2011 Jason Prycen kanssa ja otti käyttöön yhdistelmänimen Fraser-Pryce. Heillä on vuonna 2017 syntynyt poika.

Kesällä 2025 Fraser-Pryce ilmoitti päättävänsä uransa Tokion maailmanmestaruuskilpailuihin.

## Lähteet